runetrust/blame-folketinget-dk huggingface dataset:
Torsten Gejl (ALT), 2016-05-23:
Virksomhedspraktik er efter Alternativets mening klart den bedste form for praktik og jobtræning, og derfor er det helt essentielt, at jobprøvning giver mening for virksomhederne, og at vi respekterer de virksomheder, der stiller praktikplads til rådighed for udsatte og syge mennesker.
Ole Stavad (S), 2006-02-08:
Hvis beskæftigelsesministeren og måske andre har undret sig over formuleringen af spørgsmålet, vil jeg gerne understrege, at det, der er hele hensigten både med det her spørgsmål og med det efterfølgende, er at få den principielle debat om, hvad regeringen, beskæftigelsesministeren og i og for sig også alle vi andre mener er principielt acceptabelt som forskelsbehandling.
Mai Mercado (KF), 2017-01-25:
Jeg synes, at den her problematik med kontant tilskud til ansættelse af hjælpere og overvågning er en rigtig, rigtig svær problematik, for på den ene side har vi de familier, som hver dag gør en kæmpe indsats for at passe et nært familiemedlem med en massiv funktionsnedsættelse, og som nu oplever at få beskåret deres hjælp, men samtidig må jeg også bare på den anden side sige, at problematikken jo blev drøftet under forhandlingerne om en revision af servicelovens voksenbestemmelser, hvor Socialdemokratiet jo også sad med – jeg sad af gode grunde ikke med, for jeg var på orlov – og i den forbindelse blev det ikke prioriteret, og det skyldes bl.a., at det blev vurderet at koste i størrelsesordenen 80 mio. kr. til 240 mio. kr. årligt, på grund af at kommunerne ville rejse DUT-krav.
Kristian Thulesen Dahl (DF), 2011-11-09:
Man kan meget vel ende i den samme situation nu, altså at man ender et sted, hvor det er værre, end det var, da man startede, lige præcis fordi man i eurodebatten, i eurodiskussionen, jo forbigår det, der er nogle af de fundamentale problemer, der har medført den misere i Sydeuropa, som vi har her.
Ole Birk Olesen (LA), 2020-11-24:
, og hvis Dansk Folkeparti så går til finanslovsforhandlinger med et andet synspunkt, end at der skal bruges flere penge på de gamle, på førtidspension og på Fregatten Jylland og sådan noget, og i stedet siger, at der skal bruges flere penge på sikre fængsler, så kan det jo være, at Liberal Alliance kunne tilslutte sig det synspunkt.
Mette Frederiksen (S), 2025-12-09:
Jeg ved godt, at det heller ikke er noget, der egner sig til en moderne medieverden, men så er jeg alligevel den, der siger, at Danmark er blevet et rigt, velstående og fredeligt land i kraft af os selv og de beslutninger, vi har truffet i Danmark, men vi er det også, fordi vi tilhører en forsvarsalliance, fordi vi først har været med i EF og efterfølgende i EU, og fordi der er nogle internationale spilleregler, der gør, at vores virksomheder kan konkurrere ude på et internationalt marked.
Leif Mikkelsen (NY), 2007-09-11:
Vi har peget på, at vi rent faktisk ønsker at minimere DF's indflydelse - undskyld til hr. Mikkel Dencker, men det er sådan set et mål - ikke at fjerne, som nogen har misforstået det, men at minimere, og derfor håber vi på, at der bliver andre flertalsmuligheder.
Simon Emil Ammitzbøll (LA), 2015-10-08:
Så jeg tror, at det, man skal gøre, er, at man skal gå tilbage til 1992-1993, og så skal man læse alt det, som de, der anbefalede et ja i 1992, sagde ikke kunne lade sig gøre, og som så skete i 1993, og så tror jeg, vi klarer den en gang til.
Ole Stavad (S), 1999-11-12:
Det, der har været nogle diskussioner og overvejelser om i EU-regi, er det, man kalder for vandrende arbejdstagere, og det er ligesom en lidt anden diskussion, end den vi har, selv om vi kan sige, at der godt kan være nogle steder, hvor der er noget, der lapper over i den sammenhæng.
Stinus Lindgreen (RV), 2026-01-08:
Jeg synes også, der i brevet fra hr. Søren Gade her før jul, altså den seneste mail – og igen vil jeg sige, at det jo er noget, der har været diskuteret rigtig, rigtig mange og også været sendt ud til partierne mange gange – også stod, at så vidt der stadig væk er bred opbakning, holder vi fast.
Claus Hjort Frederiksen (V), 2015-10-22:
Jeg vil bare sige, at for mig er det helt afgørende, at når vi har en meget, meget stram økonomi, er vi jo også ligesom nødt til at se, hvor vi kan frigøre nogle midler, og der har vi valgt det instrument, at vi nu på hele statens område indfører et omprioriteringsbidrag på 2 pct., og vi har indført et omprioriteringsbidrag på 1 pct. i kommunerne.
Mads Fuglede (DD), 2025-12-17:
EU's mål er at nå målet hurtigere, allerede i 2029, om at blive selvforsynende, fordi vi lever i en farlig verden, hvor man hurtigt kan blive klemt, og hvor det er tydeligt, at vi bevæger os mod en verdensorden, hvor den stærkestes ret i højere grad er gældende end de traktater og de historiske bånd og allianceforhold, vi ellers tidligere har lænet os op ad.
Jonas Dahl (SF), 2015-11-16:
For det skal være faglige vurderinger og ikke bare mekaniske analyser, der afgør, om mennesker skal behandles, og vi skal også have en model, som selvfølgelig afspejler den markedssituation, vi har i Danmark, hvor vi har en stor og stærk medicinalindustri, som også har interesse i at markedsføre deres produkter – ja, selvfølgelig – og det er sådan set også godt for den danske samfundsøkonomi, men det skal selvfølgelig ske på en sådan måde, at man sikrer sig, at kvaliteten er i højsædet.
Kristian Thulesen Dahl (DF), 2007-09-06:
Men det ligger nok i forlængelse af, at hr. Villy Søvndal i mandags, hvor skatteaftalen blev offentliggjort kl. godt 19, alligevel allerede kunne udtale sig om den kl. 17.38, altså på et tidspunkt, hvor ingen kendte indholdet i aftalen.
Lone Dybkjær (RV), 2007-01-16:
Jeg vil i den sammenhæng godt i forbindelse med netop det med den isolerede ø og den nationale suverænitet citere Østrigs tidligere udenrigsminister og statsminister, Wolfgang Schlüssel, for at sige, da han var udenrigsminister, at i dag betyder et lands suverænitet at være til stede med sin stemme og stemmeafgivning der, hvor beslutningerne om ens land træffes.
Brian Mikkelsen (KF), 2009-12-08:
I sager om uagtsom betydelig legemsbeskadigelse vil regeringen lægge op til, at straffen skal skærpes fra 2-5 måneders fængsel til 6-8 måneders fængsel i normaltilfælde, hvis forholdet er begået i forbindelse med spirituskørsel, narkokørsel eller særlig hensynsløs kørsel.
Anne Baastrup (SF), 2005-11-09:
»Hvad påtænker regeringen ud over den lovede udligningsreform af tiltag for at skabe udvikling i landets udkantsområder eksempelvis i form af udflytning af statslige arbejdspladser, skabelse af regionale uddannelsesinstitutioner i form af satellitter fra universitetscentre, grøn udvikling, kloakrenoveringer, havneudvidelser etc.?«
René Christensen (DF), 2021-12-22:
Vi synes jo heller ikke, at alle pengene er fordelt på den rigtige måde, og sådan er det jo, når man ikke er inde i lokalet, men jeg vil gerne sige, at når vi har skåret i puljerne, har vi ikke skåret alt væk, så har vi skåret dem tilbage til det niveau, der var i 2021, og så har vi tillagt 1,3 pct., således at de følger den prisudvikling, som der har været.
Jann Sjursen (KRF), 2001-05-31:
Men jeg synes også, det er et spørgsmål, om Danmark så bliver det foregangsland, vi gerne vil være på det område, og med hensyn til gældslettelse for de fattigste udviklingslande vælger at sige, at de penge skal rent faktisk findes uden for ulandsrammen og ikke ved, at vi udhuler denne ved f.eks. at give fuldstændig gældslettelse.
Martin Lidegaard (RV), 2003-05-20:
Er det rigtigt opfattet, når hr. Poul Andersen fra Socialdemokratiet siger, at der i hr. Kaj Ikasts udtalelse ligger, at man oven i de 25 mio. kr. er parat til også at bruge midler til på forskellig sæt og vis at sikre bedre adgang til de gamle stationer, altså oven i de penge, der er øremærket til togudbygning?
Jacob Jensen (V), 2011-11-10:
Men hvordan har fru Marianne Jelved det med, at man for ikke længe siden opererede med det her radikale princip om, at man ikke måtte øge det offentlige forbrug finansieret ved øgede skatter og afgifter, og at man så nu her kort tid efter indgår i en regering, som har fremsat et finanslovforslag, hvoraf det fremgår, at netop øget offentligt forbrug bliver finansieret med øgede offentlige skatter og afgifter?
Nikolaj Villumsen (EL), 2014-01-23:
I fjernsynet den anden dag kunne jeg se, at hr. Morten Messerschmidt mente, at Europarådet burde kritisere krænkelser af homoseksuelles menneskerettigheder i Litauen, men da vi skulle stemme i den parlamentariske forsamling, var der et ændringsforslag fra hr. Martin Henriksen, der hindrede, at Europarådet skred ind over for krænkelser af homoseksuelles rettigheder og de mange andre krænkelser af menneskerettighederne, der finder sted i Ungarn.
Eva Kjer Hansen (V), 2013-05-31:
Og så vil jeg i forhold til det, der er sagt fra ordførernes side sige, at jeg synes, det er rigtig ærgerligt, at vi ikke allerede i dag har kunnet fastslå, at selvfølgelig vil vi udvise respekt for, hvad det er for nogle regler for borgerlige vielser, man aftaler i kommunerne, og at de lokale regler, der er, ikke kan omgås.
Ida Damborg (SF), 2011-12-01:
Jeg må huske fru Mette Bock på, at landbruget er et erhverv, som modtager mellem 7 og 8 mia. kr. i tilskud hvert eneste år, og derfor synes jeg også, landbruget skal være med til at bidrage til den fælles kasse, lige så vel som landbruget kan nyde af fællesskabets goder.
Jens Joel (S), 2023-11-16:
Det andet handler om tidsregistrering, og her er det vigtigt for mig at sige, at man fra regeringens og de politiske partiers side har ønsket en minimumsimplementering af det krav, der er om registrering af arbejdstid, og at man giver mest mulig metodefrihed til arbejdsgivere og lønmodtagere i den her sammenhæng.
Pelle Dragsted (EL), 2023-01-31:
Kapitalejerne kan jo vælge, om de vil lytte eller ej, og – hvis jeg må have lov at blive lidt ideologisk, og det kan jeg jo nogle gange godt lide at være på den her talerstol – det er et af de her paradokser, at de mennesker, som egentlig er allermest berørt af en virksomheds eventuelle udflytning af aktiviteter, også er dem, som har allermindst indflydelse på, om det skal gennemføres eller ej.
Vivi Kier (KF), 2009-11-19:
Jeg glæder mig over, at der har været en velvillighed fra modelbranchen til at gå i dialog med Landsforeningen mod spiseforstyrrelser og selvskade, for vi kan alle have brug for rollemodeller, og især unge piger kan få et fejlagtigt billede af, hvordan man skal se ud.
Klaus Kjær (DF), 2000-04-11:
Det gør tilsyneladende ikke det fjerneste indtryk på regeringspartierne og SF med hensyn til det sociale aspekt, der ligger i, at netop en gennemførelse af en sådan ordning her måske vil kunne redde mange fra afskedigelse, måske netop vil sikre, at de kan vende tilbage til deres arbejdspladser, at de kan fastholde deres arbejde frem for måske at gå over på en permanent forsørgelse i form af en førtidspension.
Orla Østerby (KF), 2017-01-31:
Det skal sikre, at man vælger løsninger, der kan fungere på tværs af den offentlige og private sektor, og også sikre, at man kan fastsætte, hvor ofte data skal indberettes, og i hvilket format dataene bliver indberettet, alt sammen for at sikre, at dataene kan bruges sammen med andre data.
Ole Sohn (SF), 1998-11-17:
Hvis det alene var regelforenklinger, så er jeg ret sikker på, at SF ville være utrolig interesseret og positivt ville medvirke til at få forenklet reglerne, hvis det kunne føre et bedre arbejdsmiljø med sig, men under dække af ordet regelforenkling er der en tre-fire pinde, som hver for sig alene taler om forringelser og forringelser og forringelser omkring arbejdsmiljøet. Er der noget, der er behov for, er det det stik modsatte.
Ove Hygum (S), 2001-03-13:
Med det, jeg her har sagt, har jeg gentaget, hvad jeg har givet udtryk for i flere dagblade inden for den seneste måned, nemlig at regeringen anser ATP for en meget væsentlig del af den trebenede pensionsstrategi og ikke mindst som en meget vigtig spiller på kapitalmarkedet, hvor ATP's størrelse giver mulighed for at gå ind og bidrage til kapitalanskaffelsen til både små, mellemstore og større danske virksomheder med de fordele, det giver for den videre udvikling af dansk erhvervsliv.
Flemming Damgaard Larsen (V), 2011-11-16:
Hvorledes vil ministeren sikre, at færgedriften til og fra de danske småøer skaber grundlag for, at øboerne kan leve en tilfredsstillende og sammenhængende hverdag med morgenafgange, der sikrer, at øboerne kan passe et almindeligt arbejde på fastlandet, og med aftenafgange, der gør det muligt for øboerne at deltage i sociale og kulturelle aktiviteter på fastlandet?
Pernille Skipper (EL), 2020-11-17:
Det andet element i den her sag, som Enhedslisten vil til bunds i, er de forudgående advarsler, og det synes jeg der er bemærkelsesværdigt få herinde der taler om, og måske også bemærkelsesværdigt få der går statsministeren på klingen om, nemlig at noget tyder på, at fødevareministeren allerede i september var klar over, at der var en risiko for, at de muterede vira kunne opstå og kunne bringe vaccineforskningen i fare.
Søren Søndergaard (EL), 2016-05-27:
Jamen det er ikke noget postulat, altså, det var der her forleden dag et samråd om i Retsudvalget, hvor jeg mener Venstres ordfører sidder, og hvor det fremgik fuldstændig klart af papirerne, at der er overleveret nogle dokumenter til Søfartsstyrelsen.
Mattias Tesfaye (S), 2016-11-08:
Jeg synes, det er mærkværdigt, at vi gerne vil kigge på fætter-kusineægteskaber og proformaægteskaber og sige: De kan godt mærke den konsekvens, ikke den straf, men de kan godt blive udsat for, at der ikke er noget retskrav på familiesammenføring, men de mænd, som myndighederne tidligere har vurderet – for der foretages nemlig allerede vurderinger, hvis kvinden får en opholdstilladelse; så er det jo, fordi myndighederne har vurderet, at det kan dokumenteres, at hun har været udsat for vold – vil vi ikke se i øjnene og udsætte for den konsekvens.
Thomas Jensen (S), 2010-04-20:
Vedrørende stråmandsleje og alle de problemer, der knytter sig hertil, er lovforslaget jo kun et lille skridt, og vi vil senere i lovbehandlingen her følge op med ændringsforslag, sådan at vi virkelig kan komme til bunds i problemet og sørge for, at lejerne bliver beskyttet.
Kristian Jensen (V), 1999-04-28:
Ligeledes kan jeg sige, at når vi snakker om trafikmængde som det afgørende, så er det sådan, at på den del af strækningen, hvor der er mange tilkørsler, foreslår regeringen allerede, at der blev lavet firesporet vej, og de lange lige strækninger, som fru Lis Greibe talte om før, er netop der, hvor man ønsker kun at have tosporet vej, men hvor man har den samme trafikmængde, som man havde på de lange lige strækninger fra Esbjerg til Kolding.
Lars Løkke Rasmussen (V), 2016-10-06:
Jamen jeg er sådan set også tilhænger af skovplantning og urørt skov og sådan noget, selv om man selvfølgelig, hvis der er den der trafik af folk, der kravler op i træerne, kan diskutere, hvor klogt det er at plante flere, for til sidst kan man jo ikke se skoven for bare træer.
Karen Hækkerup (S), 2009-02-17:
De har ingen penge til den forebyggende indsats, de ved virker; de har ikke mulighed for at fjerne de børn, som de godt ved det ville være fornuftigt at fjerne; de har i virkeligheden ikke mulighed for at gøre den indsats, som de selv godt er klar over ville være den rigtige Vi kan jo se, at antallet af børn, der bliver fjernet fra hjemmet, falder.
Jan Trøjborg (S), 1999-01-14:
Jeg skal for det første henholde mig til mine positive bemærkninger til pressen om, at jeg meget gerne ser et større antal kvinder som aktive forskere, og dernæst henvise til, at Folketinget snart får en forespørgselsdebat til mig om muligheden for at sikre flere danske kvindelige forskere.
Jens Joel (S), 2024-02-08:
Men det er også rigtigt, som ministeren siger, at vi er nødt til at gå den rigtige vej ind, for det kan jo ikke være sådan, at vi herinde, i øvrigt uden lægefaglig vurdering, skriver noget ned, retter i en bekendtgørelse eller gør et eller andet andet, hvor det er et politisk flertal, der bestemmer, hvad for nogle arbejdsskader der ligesom fører til erstatning.
Yildiz Akdogan (S), 2008-12-03:
Ministeren var inde på, at siden 1995 har ministeriet bevilget 800.000 kr. årligt, og det får mig til at tænke på, at det er lidt interessant, at det beløb ikke er korrigeret i forhold til inflationen, så det er et fast beløb, hvilket også betyder, at det egentlig er det samme beløb, man har til de udfordringer, museet står over for i dag.
Kristen Touborg (SF), 2000-04-12:
De vurderinger, der er beskrevet i bilagene, er efter SF's opfattelse meget tynde og forholder sig ikke til nye tiltag. Eksempelvis kunne det jo være interessant at få at vide, hvordan nyorienteringen i den regionale erhvervspolitisk har virket - det er på side 9, man kan se noget om det.
Erling Bonnesen (V), 2020-04-24:
Og for så vidt angår referencen til Anders Fogh Rasmussen, er jeg da glad for at kunne sende tankerne tilbage til det, bare til vores sidste blå regering, hvor vi jo fra blå lejr fik foreslået og var på vej med adskilligt meget mere urørt skov, end den røde lejr helt selv havde præsteret.
Keld Albrechtsen (EL), 2001-02-06:
Jeg vil godt spørge ministeren, om hans påstand om, at man kan få slettet oplysninger i SIS-registret, indebærer, at de danskere, som f.eks. har deltaget i demonstrationer i Amsterdam, og som efterfølgende har henvendt sig for at få at vide, hvad der er registreret om dem i SIS-registret, herefter har et løfte fra ministeren om, at de så kan få oplyst, hvad der er registreret om dem.
Nikolaj Villumsen (EL), 2012-02-23:
Det er jo fint, at et flertal i Folketinget mener, at det er i stand til og modigt nok til at forpligte Danmark til en finanstraktat, men hvis der er usikkerhed om, hvad det handler om, burde man så ikke dels tænke sig om, dels spørge befolkningen, om den er parat til at tage samme chance, som flertallet i Folketinget ønsker at gøre?
Aage Frandsen (SF), 2004-01-30:
Og under alle omstændigheder: At fremstille det sådan, at når man kommer med sådan et forslag, så må andre spørge: Hvad er så det næste?, synes jeg ikke er helt fair. Jeg opfatter det her forslag som ikke helt gennemarbejdet eller ikke nødvendigvis helt gennemtænkt i alle facetter, men som et forsøg på at løse et problem, som nogle mennesker, der arbejder med de her ting, siger er et problem.
Pia Olsen Dyhr (SF), 2009-02-20:
Det har vi ingen ambitioner om, men vi må se det i en helt konkret forhandlingssituation, og der tror jeg egentlig, at Enhedslistens ordfører er enig med mig i, at det er smart at have nogle kort på hånden, så vi kan presse regeringen, når det handler om motorveje, så vi får færrest mulige af dem, og at jeg derfor ikke røber hele vores forhandlingsstrategi allerede nu.
Jens Rohde (KD), 2021-12-22:
Og jeg synes, at forhandlingerne omkring overenskomsten med sygeplejerskerne viste det, fordi det reelt set ikke er Anders Kühnau, der sidder og forhandler med sygeplejerskerne, fordi hænderne er bundne, og det skaber en ufleksibel situation og dermed også en sårbarhed, ikke bare økonomisk, men over for hele den danske arbejdsmarkedsmodel på det offentlige arbejdsmarked.
Søren Søndergaard (EL), 1999-02-25:
overhovedet ikke vil være med til noget på området her, men det, jeg bare ikke forstår, er hvorfor. Argumentationen, som blev fremført heroppefra, var risikoen for, at den mulighed ville tiltrække folk udefra. Men hvis folk først skal sidde et år på et center, før den mulighed optræder, og langt de fleste vil være udsendt inden for det år, vil det argument jo falde væk, og hvorfor er man så egentlig imod?
Jacob Buksti (S), 2002-11-15:
For nu at gøre det lettere - håber jeg - for hr. Freddy Dam, som også var lidt lang i spyttet med hensyn til, hvor stort et provenutab det her forslag egentlig indebærer, om det er 40 mio. kr. eller 140 mio. kr. eller 1 mia. kr. eller 2 mia. kr., vil jeg gerne spørge hr. Freddy Dam, og jeg vil gerne bede om et meget præcist svar: Hvordan finansieres det provenutab?
Elsebeth Gerner Nielsen (RV), 1997-11-27:
Den overlegenhed har vi brugt ikke blot til at skabe forudsætningen for den gigantiske velfærd, som omkring 20 pct. af verdens befolkning lever med, men desværre også til at give de fleste af de øvrige 80 pct. nogle aldeles fornedrende livsbetingelser.
Majbrit Berlau (EL), 2006-02-08:
Grunden til, at vi i Enhedslisten synes, at det her er et fornuftigt forslag, og generelt at det arbejde med køn på folkeskoleniveau er fornuftigt, er, at jeg opfatter det sådan – og det vil jeg egentlig gerne have ministerens kommentar til – at køn konstrueres i en utrolig tidlig alder.
Villy Søvndal (SF), 1999-02-26:
om, at de gerne deltager i denne type forsøg, og vi får meldinger fra behandlere, der tidligere ikke har udtalt sig: Dansk Sygeplejeraad og på det sidste Socialpædagogernes Landsforbund, der siger, at de godt vil medvirke i sådan et forsøg, og det er jo netop dem, der kommer til at medvirke.
Henning Hyllested (EL), 2020-06-09:
Der skal ikke herske nogen som helst tvivl om, at når vi engang har et kvalificeret beslutningsgrundlag og vi sidder med i forhandlingerne om en infrastrukturplan, vil Enhedslisten prioritere dobbeltsporet mellem Tinglev og Padborg som noget af det højeste på jernbaneområdet.
Tom Behnke (KF), 2008-04-21:
Der er det mit indtryk, at det nogle steder halter, at kommunerne ikke helt er dygtige nok til at samle de her ting op og fortsætte et behandlingsforløb, så vi når målet, et mål, som vi alle må være enige om, nemlig at de her gerningsmænd holder op med deres forbrydelser, holder op med at lave overgreb på børn.
Per Clausen (EL), 2006-12-14:
Men jeg har et spørgsmål til ministeren, og det er, om ministeren synes, det er særlig passende, at han kommer med udtalelser om ulovligheder, som er sket i forskellige dele af det amtslige system og i forskellige dele af hans eget system, og at ministeren, når man så siger til ham, at det vil man i grunden gerne have undersøgt lidt nærmere, siger: Nej, det er der ingen grund til at undersøge?
Astrid Krag (S), 2013-04-17:
Det er jo noget af det, vi har været igennem, siden vi kom til magten – at gennemgå, om vi faktisk får sundhed for de penge, vi bruger, om vi er med til at øge omsætningen i et privat erhverv, eller om vi udbetaler ydelser, som faktisk ikke gavner nogen sundhed, som tilfældet var med tandrensninger, som jo var en del af diskussionen omkring efterårets finanslov.
Thomas Skriver Jensen (S), 2025-10-09:
Men jeg har skrevet ned, hvad der blev nævnt, og det er uddannelsesreformen, som blev lavet i den her regeringsperiode, og hvor Konservative var med, sundhedsreformen, som blev lavet i den her regeringsperiode, og hvor Konservative var med, og aftalen om udenlandsk arbejdskraft, som næsten lige er blevet lavet.
Jacob Mark (SF), 2016-03-04:
Jeg synes jo også, at man skal slå hårdt ned på ulovligheder, og hvis det alene var sådan, at man havde en forening eller noget, der var rent ulovlig, altså hvor man fra juridisk hold – vi er ikke jurister, jeg er i hvert fald ikke – kunne sige, at det er rent ulovligt, så ville jeg også mene, at det skulle lukkes, altså netop af samme årsag.
Pelle Dragsted (EL), 2016-03-31:
De problemer, vi ser i lovforslaget, er de samme, som blev nævnt af ordføreren for Socialdemokratiet, altså at definitionen af de her PIE-virksomheder indsnævres til direktivets mindstekrav, altså til børsnoterede selskaber, kreditinstitutter og forsikringsselskaber.
Nikolaj Villumsen (EL), 2016-12-08:
Jeg er rigtig glad for, at Enhedslisten, Alternativet og Dansk Folkeparti sammen fremsætter forslag til vedtagelse om en klar kritik – og det er positivt – af de klare brud på menneskerettighederne, som foregår i Kina og ikke mindst sker med hensyn til retten til liv, som jo er det, vi taler om, når uskyldige mennesker bliver slået ihjel, for at man kan tage deres organer, hvilket ordføreren også var inde på.
Carsten Hansen (S), 2003-09-04:
Det er i øvrigt kun 3 pct., vil jeg gerne sige til fru Tina Nedergaard, der fuldfører et fuldt skolepraktikforløb, resten er ude i virksomhederne og får en ganske udmærket uddannelse, i øvrigt på områder, hvor vi har flaskehalse.